Θέμης Μάλλης

Ο Θέμης Μάλλης (Πειραιάς) είναι Έλληνας δημοσιογράφος και τηλεπαρουσιαστής.

Βιογραφία
Ο Μάλλης μεγάλωσε στον Πειραιά και σπούδασε Φωτογραφία, Οπτική και Δημοσιογραφία. Έχει παρακολουθήσει μετεκπαιδευτικά προγράμματα για τα μέσα ενημέρωσης και τις νέες τεχνολογίες επικοινωνίας εκ των οποίων σεμινάρια οπτικοποίησης και παρουσίασης τηλεοπτικού ρεπορτάζ από το δίκτυο CBS, ενώ συμμετείχε στο σχεδιασμό του data base του συστήματος διαχείρισης εικόνας και κειμένου inews και media browse της εταιρείας Avid Technology για το Star Channel. Παράλληλα διδάσκει και στη σχολή δημοσιογραφίας και τηλεόρασης New Media Studies. Αποτέλεσε ιδρυτικό μέλος της Δημοτικής Κίνησης «Πολίτες» με επικεφαλής τον Ηλία Ψινάκη στο Δήμο Μαραθώνος, ενώ είναι μέλος του επίσημου φαν κλαμπ του Διαγωνισμού Τραγουδιού Eurovision, OGAE Greece.

Καριέρα
Ως δημοσιογράφος άρχισε την καριέρα του από την ΕΡΤ Αιγαίου, στο τμήμα της σύνταξης και εκφώνησης ειδήσεων. Στη συνέχεια, από το 1991 έως και το 2000 εργάστηκε στο ραδιόφωνο και την τηλεόραση του ΑΝΤ1, ως ρεπόρτερ αλλά και ραδιοφωνικός παραγωγός. Στην τηλεόραση του ΑΝΤ1 ασχολήθηκε επαγγελματικά με το ελεύθερο, το αστυνομικό και το ναυτιλιακό ρεπορτάζ.

Το 1992 προτάθηκε για το ευρωπαϊκό βραβείο τηλεοπτικού ρεπορτάζ EB&J Award, μετά την αποκάλυψη του μεγαλύτερου κυκλώματος εμπορίας βρεφών στην Ελλάδα. Το συγκεκριμένο ρεπορτάζ, μεταδόθηκε και σε πολλά τηλεοπτικά δίκτυα του εξωτερικού, ανάμεσά τους και στο CNN.

Στο ραδιόφωνο του ΑΝΤ1 εκτός από τη συνεργασία του στον ενημερωτικό τομέα, παρουσίαζε την σατιρική εκπομπή Παιδιά από σπίτι με τον ηθοποιό Ντάνο Λυγίζο και τη δημοσιογράφο Ρένα Γιατροπούλου.

Από τον Σεπτέμβριο του 2000 συνεργάστηκε με τον τηλεοπτικό σταθμό Star Channel. Τον Φεβρουάριο του 2002 έγινε αρχισυντάκτης και παρουσιαστής των δελτίων ειδήσεων του σταθμού. Από το 2006 μέχρι το 2008, παρουσίασε την καθημερινή πρωινή gossip εκπομπή La Sousourela με τις Κατερίνα Στικούδη και Ελεάνα Τρυφίδου, ενώ από το Σεπτέμβριο του 2008 ανέλαβε αρχισυντάκτης των καθημερινών εκπομπών Πρωινή Μελέτη, Μεσημεριανή Μελέτη και Μελέτησε το! με παρουσιάστρια την Ελεονώρα Μελέτη. Στο ίδιο χρονικό διάστημα, έκανε την αρχισυνταξία του διαγωνισμού Playmate of the Year.

Από το 2014 συνεργάζονταν με το Epsilon TV, έχοντας την αρχισυνταξία των εκπομπών Hashtag με την Ελεονώρα Μελέτη (μέχρι το Μάιο του 2016), Φτιάξε Καφέ να στα Πω με την Κατερίνα Καινούργιου (2016-2018), αλλά και του κεντρικού δελτίου ειδήσεων του σταθμού έως το 2016. Παράλληλα είχε την αρχισυνταξία και επιμέλεια πολλών special events και shows του σταθμού σε αυτό το διάστημα, ενώ το 2017 παρουσίασε με την Κατερίνα Καινούργιου την εκπομπή Star Academy Magazine.

Από το Μάρτιο του 2018, ανέλαβε υπεύθυνος των daytime shows (εκπομπές που μεταδίδονται από νωρίς το πρωί μέχρι και πριν το κεντρικό δελτίο ειδήσεων) του ίδιου σταθμού, ενώ μετά την μετονομασία του σταθμού, από Epsilon TV σε Open Beyond, έχει τη διεύθυνση όλων των ψυχαγωγικών εκπομπών εσωτερικής παραγωγής του σταθμού (ανάμεσά τους οι εκπομπές Ευτυχείτε με την Κατερίνα Καινούργιου, Για την Παρέα με τον Νίκο Μουτσινά και Έλα, Χαμογέλα με τη Σίσσυ Χρηστίδου).

Έχει συνεργαστεί με ελληνικές εφημερίδες και περιοδικά (μεταξύ άλλων διετέλεσε διευθυντής της εφημερίδας Freddo, τόσο στην καθημερινή, όσο και την εβδομαδιαία της έκδοση), ενώ από το 2008 έως το 2010 είχε καθημερινή ραδιοφωνική εκπομπή στον Δρόμος FM 89.8. Από το 2014 έως και το 2016 παρουσίαζε ραδιοφωνικές εκπομπές στα Παραπολιτικά 90.1 FM, με τη Νανά Παλαιτσάκη και την Ανθή Βούλγαρη. Παράλληλα διδάσκει παραγωγή και παρουσίαση τηλεοπτικών εκπομπών στη σχολή τηλεόρασης και δημοσιογραφίας New Media Studies.

Έργο
 Έτος Εκπομπή Κανάλι1989-2000Τα Νέα του ΑΝΤ1ΑΝΤ12000-2014Πολλές ΕκπομπέςStar Channel2014-2021Epsilon TV (νυν Open TV)2021-σήμεραAlpha TV

Εξωτερικοί σύνδεσμοι
Προφίλ στο New Media Studies
Επίσημη ιστοσελίδα (αρχειοθετημένη)
Επίσημο blog

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες τηλεπαρουσιαστές